นายวัฒนา กล่าวว่า กระทรวงการพัฒนาสังคมและความมั่นคงของมนุษย์ จะรับหน้าที่ไปหารือกับธนาคารแห่งประเทศไทย (ธปท.) เพื่อขอเงินกู้ดอกเบี้ยต่ำเป็นพิเศษหรือซอฟต์โลนให้กับ ธอส. เพื่อช่วยลดภาระต้นทุนเงินให้กับ ธอส.อีกทางหนึ่ง โดยปัจจุบัน กคช. มีหน้าที่ต้องจัดสร้างบ้านเอื้อให้กับประชาชนตามนโยบายของรัฐบาลจำนวน 600,000 ยูนิต ซึ่งได้ส่งมอบไปแล้วตั้งแต่เริ่มโครงการเมื่อปี 2546 จนถึงปัจจุบันกว่า 30,000 หน่วย และจะต้องมอบบ้านเอื้อหน่วยสุดท้ายหรือหน่วยที่ 600,000 ให้แล้วเสร็จภายในปี 2553นางชวนพิศ ฉายเหมือนวงศ์ผู้ว่าการ กคช. กล่าวว่า ประชาชนที่ได้รับสิทธิบ้านเอื้อต้องรับภาระดอกเบี้ยในอัตราร้อยละ 5.5 ในปีแรก ปีที่ 2 ที่ร้อยละ 6 และร้อยละ 6.5 ในปีที่ 3 ตั้งแต่ต้นเดือนกุมภาพันธ์ที่ผ่านมา จากเดิมที่เคยผ่อนในอัตราดอกเบี้ยแบบขั้นบันได 3 ปีที่อัตราร้อยละ 4 5 และ 6 ซึ่งเท่ากับว่าประชาชนต้องแบกรับภาระกับอัตราดอกเบี้ยที่เพิ่มขึ้นถึงร้อยละ 1.5 ซึ่งเป็นเรื่องที่น่าเห็นใจ แต่เนื่องจากแนวโน้มดอกเบี้ยที่ปรับเพิ่มขึ้น ทั้ง กคช.และ ธอส. ได้พยายามที่จะหาทางบรรเทาความเดือดร้อนให้กับประชาชนมากที่สุดส่วนนายขรรค์ ประจวบเหมาะ กรรมการผู้จัดการ ธอส. กล่าวว่า ธอส.พร้อมที่จะช่วยเหลือประชาชนที่มีรายได้น้อย แม้ว่าปัจจุบันต้นทุนเงินไม่รวมค่าบริหารจัดการของ ธอส. จะอยู่ที่ระดับร้อยละ 5.25 ก็ตาม โดยอยู่ระหว่างหารือกับธนาคารออมสินเพื่อขอกู้เงินในอัตราดอกเบี้ยไม่เกินอัตราดอกเบี้ยพันธบัตรรัฐบาลบวกร้อยละ 0.25 หลังจากที่ได้หารือกับนายทนง พิทยะ รัฐมนตรีว่าการกระทรวงการคลัง เป็นที่เรียบร้อยแล้ว ซึ่งธนาคารออมสินพร้อมที่จะให้เงินกู้กับ ธอส. เป็นวงเงิน 12,000 ล้านบาท
ธนาคารออมสินพร้อมที่จะให้เงินกู้ดอกเบี้ยต่ําเป็นพิเศษหรือซอฟต์โลนให้กับ ธอส. เป็นวงเงินเท่าไหร่ 
50,000 ล้านบาท